nibzard/narodne-novine-full-text-markdown huggingface dataset:
### NN 22/2020 (28.2.2020.), Rješenje o razrješenju dijela članova i zamjenika članova Savjeta za razvoj civilnoga društva

VLADA REPUBLIKE HRVATSKE

545

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O RAZRJEŠENJU DIJELA ČLANOVA
 I ZAMJENIKA ČLANOVA SAVJETA
 ZA RAZVOJ CIVILNOGA DRUŠTVA

1. Razrješuju se dužnosti članovi Savjeta za razvoj civilnoga društva:

– TOMISLAV ĐIDARA, imenovan na prijedlog Ministarstva zdravstva

– KATARINA IVANKOVIĆ KNEŽEVIĆ, imenovana na prijedlog Ministarstva rada i mirovinskoga sustava

– KARLO RESSLER, imenovan na prijedlog Ureda predsjednika Vlade Republike Hrvatske

– VESNA LENDIĆ KASALO, imenovana na prijedlog Ureda za udruge.

2. Razrješuju se dužnosti zamjenici članova Savjeta za razvoj civilnoga društva:

– SANJICA KIŠ, imenovana na prijedlog Ministarstva zdravstva

– MIROSLAV SMETIŠKO, imenovan na prijedlog Ministarstva rada i mirovinskoga sustava

– STELA FIŠER MARKOVIĆ, imenovana na prijedlog Ureda za udruge.

Klasa: 080-02/20-02/07
 Urbroj: 50301-15/07-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o imenovanju predsjednika i članova Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

544

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 4. Odluke o osnivanju Stalnog povjerenstva za provedbu integracije stranaca u hrvatsko društvo (»Narodne novine«, broj 110/19), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O IMENOVANJU PREDSJEDNIKA I ČLANOVA STALNOG POVJERENSTVA ZA PROVEDBU INTEGRACIJE STRANACA U
 HRVATSKO DRUŠTVO

1. Imenuje se ALEN TAHIRI, ravnatelj Ureda za ljudska prava i prava nacionalnih manjina, predsjednikom Stalnog povjerenstva za provedbu integracije stranaca u hrvatsko društvo, po položaju.

2. Za članove Stalnog povjerenstva za provedbu integracije stranaca u hrvatsko društvo, imenuju se:

– ANDREJA METELKO-ZGOMBIĆ, predstavnica Ministarstva vanjskih i europskih poslova

– ŽARKO KATIĆ, predstavnik Ministarstva unutarnjih poslova

– DUNJA MAGAŠ, predstavnica Ministarstva graditeljstva i prostornoga uređenja

– MAJDA BURIĆ, predstavnica Ministarstva rada i mirovinskoga sustava

– MARIJA PLETIKOSA, predstavnica Ministarstva za demografiju, obitelj, mlade i socijalnu politiku

– prof. dr. sc. IVANA FRANIĆ, predstavnica Ministarstva znanosti i obrazovanja

– TOMISLAV DULIBIĆ, predstavnik Ministarstva zdravstva

– NIKOLINA KLAIĆ, predstavnica Ministarstva regionalnoga razvoja i fondova Europske unije

– dr. sc. IVICA POLJIČAK, predstavnik Ministarstva kulture

– TOMISLAV BOBAN, predstavnik Ministarstva državne imovine

– NIKOLA MAŽAR, predstavnik Središnjeg državnog ureda za obnovu i stambeno zbrinjavanje

– ZVONKO MILAS, predstavnik Središnjeg državnog ureda za Hrvate izvan Republike Hrvatske

– HELENA BEUS, predstavnica Ureda za udruge

– DANIJELA GAUBE, predstavnica Ureda za ljudska prava i prava nacionalnih manjina

– MARINA NEKIĆ, predstavnica Hrvatskog zavoda za zapošljavanje

– dr. sc. JELENA PAVIČIĆ VUKIČEVIĆ, predstavnica Grada Zagreba

– DUNJA KUHAR, predstavnica Udruge gradova.

Klasa: 080-02/19-01/202
 Urbroj: 50301-15/07-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o imenovanju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

543

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09 i 56/13), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Imenuje se IVANA VARGAŠEVIĆ ČONKA članicom Upravnog vijeća Agencije za plaćanja u poljoprivredi, ribarstvu i ruralnom razvoju, s danom 5. ožujka 2020. godine.

Klasa: 080-02/20-01/22
 Urbroj: 50301-15/07-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o razrješenju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

542

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09 i 56/13), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O RAZRJEŠENJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Razrješuje se IVANA VARGAŠEVIĆ ČONKA dužnosti članice Upravnog vijeća Agencije za plaćanja u poljoprivredi, ribarstvu i ruralnom razvoju, s danom 4. ožujka 2020. godine, radi isteka mandata.

Klasa: 080-02/20-02/12
 Urbroj: 50301-15/07-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 24/2020 (4.3.2020.), Plan prijma u državnu službu u Ured pučke pravobraniteljice za 2020. godinu

Pučki pravobranitelj

588

Na temelju članka 43. stavka 2. točke c) Zakona o državnim službenicima (»Narodne novine« br. 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 01/15, 138/15, 61/17, 70/19 i 98/19), a sukladno Državnom proračunu Republike Hrvatske za 2020. godinu i projekcije za 2021. i 2022. godinu (»Narodne novine« br. 117/19) pučka pravobraniteljica donosi sljedeći

PLAN

PRIJMA U DRŽAVNU SLUŽBU U URED PUČKE PRAVOBRANITELJICE ZA 2020. GODINU

I.

Ovim Planom prijma u državnu službu planira se prijam državnih službenika u Ured pučke pravobraniteljice za 2020. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pučke pravobraniteljice te potreban broj državnih službenika na neodređeno vrijeme za 2020. godinu.

III.

U Uredu pučke pravobraniteljice zaposleno je 50 državnih službenika i 1 namještenik na neodređeno vrijeme.

IV.

U Uredu pučke pravobraniteljice u 2020. godini, sukladno predviđenim financijskim sredstvima u Državnom proračunu Republike Hrvatske za 2020. godinu te suglasnosti Ministarstva financija klasa: 100-01/20-01/5, urbroj: 513-05-01-20-2 od 20. veljače 2020. godine planira se prijam na neodređeno vrijeme:

– 2 službenika/službenice sa završenim integriranim preddiplomskim i diplomski sveučilišnim studijem pravne struke,

– 1 službenik/službenica sa završenom srednjom stručnom spremom.

V.

Na temelju ovog Plana prijma slobodna radna mjesta popunjavat će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na web-stranicama Pučkog pravobranitelja i Ministarstva uprave Republike Hrvatske.

Broj: P.P.U. – 31-23-13 /20-15-4
 Zagreb, 26. veljače 2020.

Pučka pravobraniteljica
 Lora Vidović, v. r.
### NN 24/2020 (4.3.2020.), Pravilnik o izmjenama i dopuni Pravilnika o sadržaju i načinu vođenja evidencije i dokumentacije te načinu i rokovima dostave izvješća jedinica lokalne i područne (regionalne) samouprave

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

584

Na temelju članka 44. stavka 4. Zakona o socijalnoj skrbi (»Narodne novine«, br.: 157/13, 152/14, 99/15, 52/16, 16/17, 130/17 i 98/19), ministrica za demografiju, obitelj, mlade i socijalnu politiku donijela je

PRAVILNIK

O IZMJENAMA I DOPUNI PRAVILNIKA O SADRŽAJU I NAČINU VOĐENJA EVIDENCIJE I DOKUMENTACIJE TE NAČINU I ROKOVIMA DOSTAVE IZVJEŠĆA JEDINICA LOKALNE I PODRUČNE (REGIONALNE) SAMOUPRAVE

Članak 1.

U Pravilniku o sadržaju i načinu vođenja evidencije i dokumentacije te načinu i rokovima dostave izvješća jedinica lokalne i područne (regionalne) samouprave (»Narodne novine«, broj 35/19) u članku 2. točki 1. riječi i brojevi: »(»Narodne novine«, br.: 157/13, 152/14, 99/15, 52/16, 16/17 i 130/17)« zamjenjuju se riječima i brojevima: »(»Narodne novine«, br.: 157/13, 152/14, 99/15, 52/16, 16/17, 130/17 i 98/19)«.

Članak 2.

U članku 10. stavku 1. briše se točka i dodaju riječi: »i o tome sastaviti izvješće.«

Članak 3.

Članak 11. mijenja se i glasi:

»Izvješće iz članka 10. stavka 1. ovoga Pravilnika sadrži podatke iz članka 3. stavka 2. točke 1. – 5. u 7. – 10. ovoga Pravilnika i podatke iz članka 4. stavka 2. točke 1. – 3. i 5. – 7., stavka 3. točke 1., 2. i 4. i stavka 4. točke 1., 2. i 4. ovoga Pravilnika.«

Članak 4.

Članak 13. mijenja se i glasi:

»(1) Jedinice lokalne i područne (regionalne) samouprave dužne su unijeti podatke za izvješće iz članka 10. stavka 1. ovoga Pravilnika za proteklu godinu do 30. lipnja u elektroničkom obliku u računalni program u vlasništvu ministarstva nadležnog za poslove socijalne skrbi (u daljnjem tekstu: Ministarstvo).

(2) Jedinica područne (regionalne) samouprave dužna je potvrditi objedinjene podatke iz izvješća jedinica lokalne i područne (regionalne) samouprave do 31. srpnja tekuće godine u elektroničkom obliku u računalni program iz stavka 1. ovoga članka.

(3) Potvrdom objedinjenih podataka smatra se da su isti dostavljeni Ministarstvu.

(4) Grad Zagreb dužan je Ministarstvu dostaviti objedinjeno izvješće za proteklu godinu do 30. lipnja u elektroničkom obliku unosom podataka u računalni program u vlasništvu Ministarstva.«

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-02/5
 Urbroj: 519-04-1-1/1-20-1
 Zagreb, 11. veljače 2020.

Ministrica
 izv. prof. dr. sc. Vesna Bedeković, v. r.
### NN 24/2020 (4.3.2020.), Rješenje o verifikaciji i dodjeli naziva »Referentni centar Ministarstva zdravstva za posttraumatski stresni poremećaj« Klinici za psihijatriju Kliničkog bolničkog centra Rijeka

MINISTARSTVO ZDRAVSTVA

586

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Kliničkog bolničkog centra Rijeka, verificira se i dodjeljuje naziv »Referentni centar Ministarstva zdravstva za posttraumatski stresni poremećaj« na vrijeme od pet godina.

2. Klinika za psihijatriju Kliničkog bolničkog centra Rijeka dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za posttraumatski stresni poremećaj«.

3. »Referentni centar Ministarstva zdravstva za posttraumatski stresni poremećaj« Klinike za psihijatriju Kliničkog bolničkog centra Rijeka, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/11

Urbroj: 534-04-2-1/5-20-12

Zagreb, 11. veljače 2020.

Ministar
 izv. prof. dr. sc. Vili Beroš, v. r.
### NN 24/2020 (4.3.2020.), Odluka o lokalnim porezima Općine Bol

Općina Bol

589

Na temelju članaka 20. i 42. stavka 1. točke 1., 2. i 3. Zakona o lokalnim porezima (»Narodne novine« broj 115/16 i 117/17) i članka 29. Statuta Općine Bol (»Službeni glasnik Općine Bol« broj 5/09, 11/14, 1/15 i 1/18), Općinsko vijeće Općine Bol, na 1/2020 sjednici održanoj 11. veljače 2020. godine, donijelo je

ODLUKU

O LOKALNIM POREZIMA OPĆINE BOL

I. OPĆE ODREDBE

Ovom Odlukom utvrđuju se: lokalni porezi koji su izvori prihoda Općine Bol, visina stope prireza porezu na dohodak i poreza na potrošnju, visina poreza na kuće za odmor, visina poreza na korištenje javnih površina te nadležno porezno tijelo za utvrđivanje i naplatu poreza na kuće za odmor.

II. VRSTE POREZA

Članak 1.

Lokalni porezi Općine Bol su:

1. prirez porezu na dohodak

2. porez na potrošnju

3. porez na kuće za odmor

4. porez na korištenje javnih površina.

1. Prirez porezu na dohodak

Članak 2.

Prirez porezu na dohodak plaća po stopi od 10 % (deset posto).

2. Porez na potrošnju

Članak 3.

Porez na potrošnju plaća se po stopi od 3 % (tri posto).

Članak 4.

Nadležno porezno tijelo za utvrđivanje i naplatu poreza na potrošnju je Porezna uprava.

3. Porez na kuće za odmor

Članak 5.

Porez na kuće za odmor plaća se u iznosu od 15,00 kuna po kvadratnom metru korisne površine kuće za odmor.

Članak 6.

Nadležno porezno tijelo za utvrđivanje i naplatu poreza na kuće za odmor je Jedinstveni upravni odjel Općine Bol.

4. Porez na korištenje javnih površina

Članak 7.

Porez na korištenje javnih površina plaća se u iznosu od 10 % naknade koja se plaća za korištenje javne površine.

Porez iz stavka 1. ovoga članka plaća se u roku od 15 dana od dana dostave rješenja o utvrđivanju poreza.

Članak 8.

Javnom površinom se smatraju sve površine koje su u stvarnosti vlasništvo Općine Bol, a koje slobodno i nesmetano koriste građani za svoje potrebe (vožnju, šetnju, prolaz, odmor i rekreaciju, okupljanja i sl.).

Pod javnim površinama smatraju se javne zelene površine, javno prometne površine, lučko područje, pomorsko dobro, pješačke staze, pješačke zone, otvoreni odvodni kanali, trgovi, parkovi, dječja igrališta i fasade zgrada koje graniče s javnom površinom.

Članak 9.

Nadležno porezno tijelo za utvrđivanje i naplatu poreza na korištenje javnih površina je Porezna uprava.

III. ZAVRŠNE ODREDBE

Članak 10.

Danom primjene ove Odluke prestaje vrijediti Odluka o općinskim porezima Općine Bol (»Službeni glasnik Općine Bol« br. 10/17, »Narodne novine« br. 117/17).

Članak 11.

Ova Odluka objavit će se u »Službenom glasniku Općine Bol« i »Narodnim novinama«.

Odluka stupa na snagu prvoga dana od dana objave u »Službenom glasniku Općine Bol«, a primjenjuje se od 1. ožujka 2020. godine, osim odredbe o prirezu porezu na dohodak, koja stupa na snagu prvoga dana u mjesecu nakon mjeseca objave u »Narodnim novinama«.

Klasa: 400-01/20-01/7
 Urbroj: 2104/02-20-02/01
 Bol, 19. veljače 2020.

Predsjednik
 Općinskog vijeća
 Matko Baković, v. r.
### NN 24/2020 (4.3.2020.), Odluka o izboru člana i prestanku mandata članice Odbora za europske poslove Hrvatskoga sabora

HRVATSKI SABOR

569

Na temelju članka 81. Ustava Republike Hrvatske i članaka 46. i 65. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA EUROPSKE POSLOVE HRVATSKOGA SABORA

I.

Za člana Odbora za europske poslove Hrvatskoga sabora bira se DRAŽEN SRPAK.

II.

Dana 7. veljače 2020. dužnost članice Odbora za europske poslove Hrvatskoga sabora prestala je obnašati DRAGICA VRANJEŠ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/04

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru člana i prestanku mandata članice Odbora za vanjsku politiku Hrvatskoga sabora

HRVATSKI SABOR

570

Na temelju članka 81. Ustava Republike Hrvatske i članaka 46. i 68. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA VANJSKU POLITIKU HRVATSKOGA SABORA

I.

Za člana Odbora za vanjsku politiku Hrvatskoga sabora bira se DAMIR MATELJAN.

II.

Dana 1. veljače 2020. dužnost članice Odbora za vanjsku politiku Hrvatskoga sabora prestala je obnašati dr. sc. ROMANA ­JERKOVIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/07
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru člana Odbora za obranu Hrvatskoga sabora

HRVATSKI SABOR

571

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU ČLANA ODBORA ZA OBRANU HRVATSKOGA SABORA

I.

Za člana Odbora za obranu Hrvatskoga sabora bira se VLAHO OREPIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/54

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru člana i prestanku mandata članice Odbora za financije i državni proračun Hrvatskoga sabora

HRVATSKI SABOR

572

Na temelju članka 81. Ustava Republike Hrvatske i članaka 46. i 74. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA FINANCIJE I DRŽAVNI PRORAČUN HRVATSKOGA SABORA

I.

Za člana Odbora za financije i državni proračun Hrvatskoga sabora bira se DRAŽEN SRPAK.

II.

Dana 7. veljače 2020. dužnost članice Odbora za financije i državni proračun Hrvatskoga sabora prestala je obnašati DRAGICA VRANJEŠ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/05
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru i prestanku mandata predsjednika i razrješenju i izboru člana Odbora za pravosuđe Hrvatskoga sabora

HRVATSKI SABOR

573

Na temelju članka 81. Ustava Republike Hrvatske i članaka 46. i 82. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU I PRESTANKU MANDATA PREDSJEDNIKA I RAZRJEŠENJU I IZBORU ČLANA ODBORA ZA PRAVOSUĐE HRVATSKOGA SABORA

I.

Za predsjednika Odbora za pravosuđe Hrvatskoga sabora bira se PEĐA GRBIN.

II.

Dana 21. veljače 2020. dužnost predsjednika Odbora za pravosuđe Hrvatskoga sabora prestao je obnašati dr. sc. ORSAT ­MILJENIĆ, zbog mirovanja zastupničkog mandata.

III.

Razrješuje se član Odbora za pravosuđe Hrvatskoga sabora PEĐA GRBIN.

IV.

Za člana Odbora za pravosuđe Hrvatskoga sabora bira se ­RANKO OSTOJIĆ.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/06
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru članice Odbora za obitelj, mlade i sport Hrvatskoga sabora

HRVATSKI SABOR

574

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU ČLANICE ODBORA ZA OBITELJ, MLADE I SPORT HRVATSKOGA SABORA

I.

Za članicu Odbora za obitelj, mlade i sport Hrvatskoga sabora bira se mr. sc. MIRELA AHMETOVIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/09

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru članice Odbora za zaštitu okoliša i prirode Hrvatskoga sabora

HRVATSKI SABOR

575

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU ČLANICE ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za članicu Odbora za zaštitu okoliša i prirode Hrvatskoga sabora bira se mr. sc. MIRELA AHMETOVIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/08

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o razrješenju i izboru predsjednika Odbora za poljoprivredu Hrvatskoga sabora

HRVATSKI SABOR

576

Na temelju članka 81. Ustava Republike Hrvatske i članaka 46. i 100. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O RAZRJEŠENJU I IZBORU PREDSJEDNIKA ODBORA ZA POLJOPRIVREDU
 HRVATSKOGA SABORA

I.

Razrješuje se predsjednik Odbora za poljoprivredu Hrvatskoga sabora TOMISLAV PANENIĆ.

II.

Za predsjednika Odbora za poljoprivredu Hrvatskoga sabora bira se dr. sc. SLAVEN DOBROVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/43
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o razrješenju potpredsjednika, izboru članice i prestanku mandata članice Odbora za regionalni razvoj i fondove Europske unije Hrvatskoga sabora

HRVATSKI SABOR

577

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O RAZRJEŠENJU POTPREDSJEDNIKA, IZBORU ČLANICE I PRESTANKU MANDATA ČLANICE ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Razrješuje se potpredsjednik Odbora za regionalni razvoj i fondove Europske unije Hrvatskoga sabora DAMIR MATELJAN.

II.

Za članicu Odbora za regionalni razvoj i fondove Europske unije Hrvatskoga sabora bira se MARIJA MAČKOVIĆ.

III.

Dana 7. veljače 2020. dužnost članice Odbora za regionalni razvoj i fondove Europske unije Hrvatskoga sabora prestala je obnašati DRAGICA VRANJEŠ, zbog prestanka zastupničkog mandata.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/02

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru predsjednika i prestanku mandata predsjednice Odbora za međuparlamentarnu suradnju Hrvatskoga sabora

HRVATSKI SABOR

578

Na temelju članka 81. Ustava Republike Hrvatske i članaka 46. i 109. stavka 4. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O IZBORU PREDSJEDNIKA I PRESTANKU MANDATA PREDSJEDNICE ODBORA ZA MEĐUPARLAMENTARNU SURADNJU HRVATSKOGA SABORA

I.

Za predsjednika Odbora za međuparlamentarnu suradnju Hrvatskoga sabora bira se DAMIR MATELJAN.

II.

Dana 1. veljače 2020. dužnost predsjednice Odbora za međuparlamentarnu suradnju Hrvatskoga sabora prestala je obnašati dr. sc. ROMANA JERKOVIĆ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/03

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o razrješenju člana, izboru članova i prestanku mandata članice Odbora za ravnopravnost spolova Hrvatskoga sabora

HRVATSKI SABOR

579

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 28. veljače 2020. donio je

ODLUKU

O RAZRJEŠENJU ČLANA, IZBORU ČLANOVA I PRESTANKU MANDATA ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se član Odbora za ravnopravnost spolova Hrvatskoga sabora SILVANO HRELJA.

II.

Za članove Odbora za ravnopravnost spolova Hrvatskoga sabora biraju se:

– BOJAN GLAVAŠEVIĆ

– mr. sc. MIRELA AHMETOVIĆ.

III.

Dana 1. veljače 2020. dužnost članice Odbora za ravnopravnost spolova Hrvatskoga sabora prestala je obnašati dr. sc. ROMANA JERKOVIĆ, zbog prestanka zastupničkog mandata.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-03/01

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o imenovanju voditelja i prestanku mandata voditeljice, razrješenju i imenovanju zamjenika člana Izaslanstva Hrvatskoga sabora u Parlamentarnoj skupštini Mediterana

HRVATSKI SABOR

580

Na temelju članka 81. Ustava Republike Hrvatske, Hrvatski sabor na sjednici 28. veljače 2020. donio je

ODLUKU

O IMENOVANJU VODITELJA I PRESTANKU MANDATA VODITELJICE, RAZRJEŠENJU I IMENOVANJU ZAMJENIKA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI MEDITERANA

I.

Za voditelja Izaslanstva Hrvatskoga sabora u Parlamentarnoj skupštini Mediterana imenuje se ANTE BABIĆ.

II.

Dana 7. veljače 2020. dužnost voditeljice Izaslanstva Hrvatskoga sabora u Parlamentarnoj skupštini Mediterana prestala je obnašati DRAGICA VRANJEŠ, zbog prestanka zastupničkog mandata.

III.

Razrješuje se zamjenik člana Izaslanstva Hrvatskoga sabora u Parlamentarnoj skupštini Mediterana ANTE BABIĆ.

IV.

Za zamjenika člana Izaslanstva Hrvatskoga sabora u Parlamentarnoj skupštini Mediterana imenuje se MARTIN BARIČEVIĆ.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-04/01

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o imenovanju i prestanku mandata zamjenice člana Nadzornog odbora Hrvatske banke za obnovu i razvitak

HRVATSKI SABOR

581

Na temelju članka 81. Ustava Republike Hrvatske i članka 17. stavka 3. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 28. veljače 2020. donio je

ODLUKU

O IMENOVANJU I PRESTANKU MANDATA ZAMJENICE ČLANA NADZORNOG ODBORA HRVATSKE BANKE ZA OBNOVU I RAZVITAK

I.

Za zamjenicu člana Nadzornog odbora Hrvatske banke za obnovu i razvitak iz reda zastupnika Hrvatskoga sabora imenuje se BRANKA JURIČEV-MARTINČEV.

II.

Dana 7. veljače 2020. dužnost zamjenice člana Nadzornog odbora Hrvatske banke za obnovu i razvitak prestala je obnašati ­DRAGICA VRANJEŠ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/02
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o izboru člana i prestanku mandata članice Nadzornog odbora Financijske agencije

HRVATSKI SABOR

582

Na temelju članka 81. Ustava Republike Hrvatske i članka 11. Zakona o Financijskoj agenciji (»Narodne novine«, br. 117/01., 60/04. i 42/05.) Hrvatski sabor na sjednici 28. veljače 2020. donio je

ODLUKU

O IZBORU ČLANA I PRESTANKU MANDATA ČLANICE NADZORNOG ODBORA FINANCIJSKE AGENCIJE

I.

Za člana Nadzornog odbora Financijske agencije bira se ­ANTON KLIMAN.

II.

Dana 7. veljače 2020. dužnost članice Nadzornog odbora Financijske agencije prestala je obnašati DRAGICA VRANJEŠ, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/01
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o imenovanju predsjednika i članova Odbora »Nagrade Vladimir Nazor« i prestanku mandata predsjednika i članova Odbora »Nagrade Vladimir Nazor«

HRVATSKI SABOR

583

Na temelju članka 81. Ustava Republike Hrvatske i članka 6. Zakona o »Nagradi Vladimir Nazor« (»Narodne novine«, br. 27/91.) Hrvatski sabor na sjednici 28. veljače 2020. donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE VLADIMIR NAZOR« I PRESTANKU MANDATA PREDSJEDNIKA I ČLANOVA ODBORA »NAGRADE VLADIMIR NAZOR«

I.

Za predsjednika Odbora »Nagrade Vladimir Nazor« imenuje se akademik ZVONKO KUSIĆ.

II.

Za članove Odbora »Nagrade Vladimir Nazor« imenuju se:

– akademik ZLATAN VRKLJAN

– BRANKA CVITKOVIĆ

– prof. dr. sc. HELENA SABLIĆ TOMIĆ

– akademik FRANO PARAĆ

– GORAN RAKO

– DINKA JERIČEVIĆ

– MILKO ŠPAREMBLEK

– BRANKO SCHMIDT.

III.

Predsjedniku Odbora »Nagrade Vladimir Nazor« akademiku Zvonku Kusiću i članovima Odbora »Nagrade Vladimir Nazor« Biserki Rauter Plančić, Branki Cvitković, akademiku Luki Paljetku, akademiku Frani Paraću, Goranu Raki, Jošku Ševi, Milku Šparembleku i Zrinku Ogresti, koji su imenovani Odlukom o imenovanju predsjednika i članova Odbora »Nagrade Vladimir Nazor« i prestanku mandata predsjednika i članova Odbora »Nagrade Vladimir Nazor« (»Narodne novine«, br. 16/18.), istekom zakonskog roka od dvije godine, 11. ožujka 2020. istječe mandat za obnašanje dužnosti na koju su imenovani.

IV.

Ova Odluka objavit će se u »Narodnim novinama«, a stupa na snagu 11. ožujka 2020.

Klasa: 021-13/20-07/02

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o razrješenju Glavnog državnog odvjetnika Republike Hrvatske

HRVATSKI SABOR

567

Na temelju članka 28. stavka 1. točke 1. i stavka 3. Zakona o državnom odvjetništvu (»Narodne novine«, br. 67/18.) Hrvatski sabor na sjednici 28. veljače 2020. donio je

ODLUKU

O RAZRJEŠENJU GLAVNOG DRŽAVNOG ODVJETNIKA REPUBLIKE HRVATSKE

Razrješuje se DRAŽEN JELENIĆ dužnosti Glavnog državnog odvjetnika Republike Hrvatske, na vlastiti zahtjev.

Klasa: 021-13/20-07/05
 Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Odluka o imenovanju članova Povjerenstva za rad po pritužbama u Ministarstvu unutarnjih poslova

HRVATSKI SABOR

568

Na temelju članka 81. Ustava Republike Hrvatske, a u svezi s člankom 5.c stavkom 2. Zakona o policiji (»Narodne novine«, br. 34/11., 130/12., 89/14., 151/14., 33/15., 121/16. i 66/19.) Hrvatski sabor na sjednici 28. veljače 2020. donio je

ODLUKU

O IMENOVANJU ČLANOVA POVJERENSTVA ZA RAD PO PRITUŽBAMA U MINISTARSTVU UNUTARNJIH POSLOVA

I.

Za članove Povjerenstva za rad po pritužbama u Ministarstvu unutarnjih poslova imenuju se:

– doc. dr. sc. Teo Giljević

– Dubravka Grozdanović

– Milan Jurković

– Tonči Majica

– doc. dr. sc. Aleksandar Maršavelski

– Nenad Rukavina

– Marijan Šuperina

– Evelin Tonković

– Tibor Varga.

II.

Članovi Povjerenstva imenuju se na vrijeme od četiri godine, s mogućnošću ponovnog imenovanja.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-07/03

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 24/2020 (4.3.2020.), Rješenje o verifikaciji i dodjeli naziva »Referentni centar Ministarstva zdravstva za predoperativnu obradu bolesnika s farmakorezistentnom epilepsijom« Zavodu za neurologiju Kliničke bolnice Dubrava, Zagreb

Ministarstvo zdravstva

585

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za neurologiju Kliničke bolnice Dubrava, Zagreb, verificira se i dodjeljuje naziv »Referentni centar Ministarstva zdravstva za predoperativnu obradu bolesnika s farmakorezistentnom epilepsijom« na vrijeme od pet godina.

2. Zavod za neurologiju Kliničke bolnice Dubrava, Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za predoperativnu obradu bolesnika s farmakorezistentnom epilepsijom«.

3. »Referentni centar Ministarstva zdravstva za predoperativnu obradu bolesnika s farmakorezistentnom epilepsijom« Zavoda za neurologiju Kliničke bolnice Dubrava, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/01

Urbroj: 534-04-2-1/5-20-18

Zagreb, 17. siječnja 2020.

Ministar
 prof. dr. sc. Milan Kujundžić, dr. med., v. r.
### NN 24/2020 (4.3.2020.), Odluka o izmjeni Odluke o iskaznici osigurane osobe Hrvatskog zavoda za zdravstveno osiguranje

Hrvatski zavod za zdravstveno osiguranje

593

Na osnovi članka 119. stavka 6. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 4. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 54. sjednici održanoj 24. veljače 2020. godine donijelo je

ODLUKU

O IZMJENI ODLUKE O ISKAZNICI OSIGURANE OSOBE HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o iskaznici osigurane osobe Hrvatskog zavoda za zdravstveno osiguranje (»Narodne novine«, broj 66/17.) članak 4. mijenja se i glasi:

»(1) Iskaznica (isprava 1) izrađena je od plave tvrde plastike s otisnutim podacima, magnetskom trakom i trakom za potpis.

(2) Iskaznica iz stavka 1. ovoga članka sadrži sljedeća obilježja:

1. na prednjoj strani (lice iskaznice):

a) otisnuti logotip Zavoda i tekst: »Hrvatski zavod za zdravstveno osiguranje« u bijeloj boji

b) otisnuti grb Republike Hrvatske

c) otisnuti tekst: »Iskaznica zdravstveno osigurane osobe« u bijeloj boji

d) otisnute podatke:

– dan, mjesec i godina rođenja osigurane osobe

– brojčanu oznaku matičnog broja osigurane osobe u obveznom zdravstvenom osiguranju

– OIB osigurane osobe

– ime i prezime osigurane osobe

2. na poleđini iskaznice (naličje iskaznice):

– magnetsku traku za upis podataka

– traku za potpis osigurane osobe

– tekst naputka o korištenju i odgovornosti u svezi s upotrebom iskaznice, koji glasi: »Iskaznica vrijedi uz osobnu iskaznicu i ako je potpisana. Korištenje tuđe iskaznice predstavlja osnovu za kaznenu i materijalnu odgovornost korisnika iskaznice. Korisnik je obvezan oštećenu iskaznicu dostaviti na poništenje Zavodu. Gubitak iskaznice korisnik je obvezan prijaviti Zavodu.«.

Članak 2.

Sadržaj i oblik iskaznice iz članka 1. ove Odluke otisnut je uz ovu Odluku i čini njezin sastavni dio.

Članak 3.

Osigurane osobe kojima su izdane iskaznice utvrđene člankom 4. Odluke o iskaznici osigurane osobe Hrvatskog zavoda za zdravstveno osiguranje (»Narodne novine«, broj 66/17.) imaju pravo potonje koristiti i nakon stupanja na snagu ove Odluke te ih mogu koristiti dok postoje okolnosti na osnovi kojih su im izdane.

Članak 4.

Zavod će osiguranoj osobi izdati iskaznicu utvrđenu ovom Odlukom ako već ne posjeduje iskaznicu utvrđenu Odlukom iz članka 3. ove Odluke, odnosno izdat će joj novu iskaznicu u slučaju njezina oštećenja ili gubitka.

Članak 5.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/20-01/57

Urbroj: 338-01-01-20-01

Zagreb, 24. veljače 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2020/130589/images/3151.jpg)

![](/files/_web/sluzbeni-dio/2020/130589/images/3143.jpg)
### NN 24/2020 (4.3.2020.), Odluka o izmjenama i dopunama Odluke o porezima Općine Lišane Ostrovičke

Općina Lišane Ostrovičke

590

Na temelju članka 20. i članka 42. stavak 1. Zakona o lokalnim porezima (»Narodne novine« broj 115/16 i 101/17) i članka 31. Statuta Općine Lišane Ostrovičke (»Službeni glasnik Općine Lišane Ostrovičke«, broj 1/13, 2/13, 1/18 i 6/18), Općinsko vijeće Općine Lišane Ostrovičke na svojoj 17. sjednici održanoj 27. veljače 2020. godine donijelo je

ODLUKU

O IZMJENAMA I DOPUNAMA ODLUKE O POREZIMA OPĆINE LIŠANE OSTROVIČKE

Članak 1.

Članak 1. Odluke o porezima Općine Lišane Ostrovičke (»Narodne novine« broj 124/19) mijenja se i glasi:

»Ovom Odlukom se utvrđuju lokalni porezi koji su izvor prihoda Općine Lišane Ostrovičke, stope prireza porezu na dohodak i poreza na potrošnju, visina poreza na kuće ze odmor te nadležno porezno tijelo za utvrđivanje i naplatu poreza na potrošnju i poreza na kuće za odmor«.

Članak 2.

Briše se članak 3.

Članak 3.

Briše se članak 4.

Članak 4.

Briše se članak 5. stavak 1.

Članak 5.

Briše se članak 6.

Članak 6.

Briše se članak 7.

Članak 7.

Briše se članak 8.

Članak 8.

U članku 9. dodaje se stavak 2. koji glasi.

»Poslove u vezi s utvrđivanjem i naplatom poreza na potrošnju obavlja Porezna uprava«.

Članak 9.

Briše se članak 10.

Članak 10.

Briše se članak 11.

Članak 11.

Briše se članak 13. stavak 1.

Članak 12.

Briše se članak 14.

Članak 13.

Briše se članak 15.

Članak 14.

Briše se članak 16.

Članak 15.

Briše se članak 17.

Članak 16.

Briše se članak 18.

Članak 17.

Ova Odluka o izmjenama i dopunama Odluke o porezima Općine Lišane Ostrovičke stupa na snagu osmog dana od dana objave u »Službenom glasniku Općine Lišane Ostrovičke«.

Klasa: 021-05/19-05/36
 Urbroj: 2198/29-20-2
 Lišane Ostrovičke, 27. veljače 2020.

Predsjednik
 Općinskog vijeća
 Zdravko Nimac, bacc. oec., v. r.
### NN 24/2020 (4.3.2020.), Prosječna mjesečna isplaćena neto-plaća i bruto-plaća po zaposlenome u pravnim osobama Republike Hrvatske za 2019.

Državni zavod za statistiku

587

Državni zavod za statistiku objavljuje

PROSJEČNU MJESEČNU ISPLAĆENU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2019.

Prosječna mjesečna isplaćena neto-plaća po zaposlenome u pravnim osobama Republike Hrvatske za 2019. iznosila je 6.457 kuna.

PROSJEČNU MJESEČNU BRUTO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2019.

Prosječna mjesečna bruto-plaća po zaposlenome u pravnim osobama Republike Hrvatske za 2019. iznosila je 8.766 kuna.

Klasa: 953-03/20-01/2
 Urbroj: 555-09-06-20-2
 Zagreb, 27. veljače 2020.

Glavna ravnateljica
 Lidija Brković, v. r.
### NN 24/2020 (4.3.2020.), Odluka o davanju prethodne suglasnosti za potvrđivanje Treće revizije Programa razgradnje Nuklearne elektrane Krško i Treće revizije Programa odlaganja radioaktivnog otpada (RAO) i istrošenoga nuklearnog goriva (ING) Nuklearne elektrane Krško

Hrvatski sabor

566

Na temelju članka 3. Zakona o potvrđivanju Ugovora između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško i Zajedničke izjave povodom potpisivanja Ugovora između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško (»Narodne novine – Međunarodni ugovori«, br. 9/02.) Hrvatski sabor na sjednici 28. veljače 2020. donio je

ODLUKU

O DAVANJU PRETHODNE SUGLASNOSTI ZA POTVRĐIVANJE TREĆE REVIZIJE PROGRAMA RAZGRADNJE NUKLEARNE ELEKTRANE KRŠKO I TREĆE REVIZIJE PROGRAMA ODLAGANJA RADIOAKTIVNOG OTPADA (RAO) I ISTROŠENOGA NUKLEARNOG GORIVA (ING) NUKLEARNE ELEKTRANE KRŠKO

Daje se prethodna suglasnost za potvrđivanje Treće revizije Programa razgradnje Nuklearne elektrane Krško i Treće revizije Programa odlaganja radioaktivnog otpada (RAO) i istrošenoga nuklearnog goriva (ING) Nuklearne elektrane Krško.

Klasa: 310-01/20-01/01

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 25/2020 (6.3.2020.), Zakon o izmjeni i dopuni Zakona o energetskoj učinkovitosti

HRVATSKI SABOR

601

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O ENERGETSKOJ UČINKOVITOSTI

Proglašavam Zakon o izmjeni i dopuni Zakona o energetskoj učinkovitosti, koji je Hrvatski sabor donio na sjednici 28. veljače 2020.

Klasa: 011-01/20-01/15

Urbroj: 71-06-01 /1-20-2

Zagreb, 2. ožujka 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENI I DOPUNI ZAKONA O ENERGETSKOJ UČINKOVITOSTI

Članak 1.

U Zakonu o energetskoj učinkovitosti (»Narodne novine«, br. 127/14. i 116/18.) u članku 13. stavku 12. riječ: »ožujka« zamjenjuje se riječju: »travnja«.

U stavku 14. riječ: »ožujka« zamjenjuje se riječju: »svibnja«.

Iza stavka 14. dodaje se novi stavak 15. koji glasi:

»(15) Iznos iz stavka 14. ovoga članka određuje se na način da se neostvareni dio obveze iz prethodne godine koja prelazi 10 % u kWh pomnoži s polovicom iznosa ulaganja Fonda u alternativne mjere u kalendarskoj godini koja je prethodila godini u kojoj je obveza određena, izraženog u kn/kWh.«.

Dosadašnji stavci od 15. do 18. postaju stavci od 16. do 19.

U dosadašnjem stavku 19., koji postaje stavak 20., broj: »15.« zamjenjuje se brojem: »16.«.

Članak 2.

Ministarstvo nadležno za energetiku u roku od dvije godine od dana stupanja na snagu ovoga Zakona provest će naknadnu procjenu učinaka ovoga Zakona.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/19

Zagreb, 28. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 25/2020 (6.3.2020.), Odluka o davanju suglasnosti na Odluku Županijske skupštine Primorsko-goranske županije o izmjenama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

605

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 5. ožujka 2020. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE
 PRIMORSKO-GORANSKE ŽUPANIJE O IZMJENAMA ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjenama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/19-01/8, urbroja: 2170/1-01-01/5-19-72, koju je donijela Županijska skupština Primorsko-goranske županije na sjednici održanoj 12. prosinca 2019. godine, a kojom se smanjuje obuhvat lučkog područja luke Mišnjak.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/42

Urbroj: 50301-27/25-20-2

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Rješenje o utvrđivanju cijena obrazaca isprava za državljane država članica EGP-a i članove njihovih obitelji koji nisu državljani država članica EGP-a

MINISTARSTVO UNUTARNJIH POSLOVA

615

Na temelju članka 34. stavka 4. Zakona o državljanima država članica Europskog gospodarskog prostora i članovima njihovih obitelji (»Narodne novine« br. 66/19) ministar unutarnjih poslova donosi

RJEŠENJE

O UTVRĐIVANJU CIJENA OBRAZACA ISPRAVA ZA DRŽAVLJANE DRŽAVA ČLANICA EGP-a I ČLANOVE NJIHOVIH OBITELJI KOJI NISU DRŽAVLJANI DRŽAVA ČLANICA EGP-a

I.

Za obrasce isprava za državljane država članica EGP-a i članove njihovih obitelji koji nisu državljani država članica EGP-a, navedene u ovom Rješenju, plaća se naknada u sljedećem iznosu:

|  |  |
| --- | --- |
| 1. Boravišna iskaznica (Obrazac 4b) podvrsta: EGP | 79,50 kuna |
| 2.     Boravišna iskaznica (Obrazac 4b) podvrsta: član obitelji državljanina EGP | 79,50 kuna. |

II.

Novčana sredstva iz točke I. ovoga Rješenja uplaćuju se u državni proračun na IBAN broj: HR1210010051863000160 te pozivom na broj: HR65 7005-485-OIB ili broj predmeta.

III.

Stupanjem na snagu ovoga Rješenja prestaju važiti podtočke 5., 6. i 7. u točki I. Rješenja o utvrđivanju cijena obrazaca isprava za strance (»Narodne novine« br. 94/13 i 94/16).

IV.

Ovo Rješenje stupa na snagu osmoga dana od dana objave u »Narodnim novinama«.

Klasa: 011-02/20-01/4

Urbroj: 511-01-152-20-7

Zagreb, 24. veljače 2020.

Ministar
 dr. sc. Davor Božinović, v. r.
### NN 25/2020 (6.3.2020.), Rješenje o imenovanju glavnog inspektora obrane

VLADA REPUBLIKE HRVATSKE

608

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 85. stavka 6. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O IMENOVANJU GLAVNOG INSPEKTORA OBRANE

Imenuje se general-pukovnik DRAGO MATANOVIĆ glavnim inspektorom obrane, s danom 16. ožujka 2020. godine.

Klasa: UP/I 080-02/20-01/36

Urbroj: 50301-15/28-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Rješenje o imenovanju predsjednika i članica Povjerenstva za rješavanje o žalbama prema Zakonu o obeštećenju radnika trgovačkog društva Plobest d.d.

VLADA REPUBLIKE HRVATSKE

613

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 4. Zakona o obeštećenju radnika trgovačkog društva Plobest d.d. (»Narodne novine«, broj 13/20), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O IMENOVANJU PREDSJEDNIKA I ČLANICA POVJERENSTVA ZA RJEŠAVANJE O ŽALBAMA PREMA ZAKONU O OBEŠTEĆENJU RADNIKA TRGOVAČKOG DRUŠTVA PLOBEST d.d.

1. Imenuje se IGOR VUKOVIĆ, predstavnik Ministarstva zaštite okoliša i energetike, predsjednikom Povjerenstva za rješavanje o žalbama prema Zakonu o obeštećenju radnika trgovačkog društva Plobest d.d.

2. Za članice Povjerenstva za rješavanje o žalbama prema Zakonu o obeštećenju radnika trgovačkog društva Plobest d.d., imenuju se:

– LIDIJA BANDALO SUMINA, predstavnica Ministarstva financija

– PETRA ZGOMBA, predstavnica Fonda za zaštitu i okoliša i energetsku učinkovitost.

Klasa: 080-02/20-01/25

Urbroj: 50301-15/07-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Rješenje o razrješenju glavnog inspektora obrane

VLADA REPUBLIKE HRVATSKE

607

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 85. stavka 6. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O RAZRJEŠENJU GLAVNOG INSPEKTORA OBRANE

Razrješuje se general-bojnik dr. sc. SLAVEN ZDILAR dužnosti glavnog inspektora obrane, s danom 15. ožujka 2020. godine, radi odlaska na novu dužnost.

Klasa: UP/I 080-02/20-02/18

Urbroj: 50301-15/28-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Rješenje o imenovanju pomoćnice ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

609

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 147. stavka 4. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA MIROVINSKO OSIGURANJE

Imenuje se IVANKA ANTOLKOVIĆ pomoćnicom ravnatelja Hrvatskog zavoda za mirovinsko osiguranje, za ekonomske poslove.

Klasa: UP/I 080-02/20-01/22

Urbroj: 50301-15/07-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.
### NN 25/2020 (6.3.2020.), Rješenje o imenovanju pomoćnice ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

610

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 147. stavka 4. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Vlada Republike Hrvatske je na sjednici održanoj 5. ožujka 2020. godine donijela

RJEŠENJE

O IMENOVANJU POMOĆNICE RAVNATELJA HRVATSKOG ZAVODA ZA MIROVINSKO OSIGURANJE

Imenuje se SUZANA FILIPOVIĆ pomoćnicom ravnatelja Hrvatskog zavoda za mirovinsko osiguranje, za ostvarivanje prava iz mirovinskog osiguranja i doplatka za djecu.

Klasa: UP/I 080-02/20-01/23

Urbroj: 50301-15/07-20-02

Zagreb, 5. ožujka 2020.

Predsjednik
 mr. sc. Andrej Plenković, v. r.